Marino Rahmberg

Marino Lars Richard Rahmberg (født 7. august 1974) er en svensk tidligere fotballspiller.

Karriere 
Marino Rahmberg slo først gjennom som back i moderklubben BK Forward, før han med hell ble omskolert til spiss.
Som trener for  hentet Benny Lennartsson sin tidligere elev fra Forward til den danske toppklubben. Rahmberg spilte seks kamper og scoret ett mål for Lyngby i Superligaen i 1995/96-sesongen.

 hentet ham til Allsvenskan, hvor den kjappe spissen i sin første sesong ble årets stjerneskudd i klubben. Med 13 mål på 26 kamper var det kun s Andreas Andersson som scoret flere mål i Allsvenskan i 1996.

I januar 1997 hentet Premier League-klubben  ham på to måneders lån med sikte på en permanent overgang og treårskontrakt. Samtidig ble Rahmberg innkalt til . Rahmberg lot seg ikke overtale av Derbys manager Jim Smiths fra landslagets turné til Thailand. De fire kampene Rahmberg spilte for Sverige under King's Cup-turneringen i februar 1997 ble hans eneste på landslagsnivå. Da han returnerte til Derby klarte han ikke å spille seg inn i varmen. Spilletiden han fikk i Premier League under det ti uker lange opphold hos Derby begrenset seg til åtte minutter som innbytter i lagets seier 4-2 over  22. februar.

Tilbake hos Degerfors pådro Rahmberg seg en lyskeskade som spolerte første halvdel av sesongen. Da han gjorde gjeninntreden i august pådro han seg en hjernerystelse. Han klarte ikke følge opp suksessen fra sitt første år i klubben og lykkes bare score ett enslig mål på femten kamper i en 1997-sesong som endte med nedrykk fra Allsvenskan. Til tross for den mislykkede sesongen var han ettertraktet blant svenske toppklubber. ,  og  ønsket alle å sikre seg hans tjenester. AIK vant drakampen om signaturen hans.

Overgangen til AIK ble ingen suksess for Rahmberg. Selv om de tre målene han scoret i 1998 bidro til at klubben ble svenske mestere, sto prestasjonene hans ikke i stil med forventningene i den svenske storklubben. Det ble stadig mindre spilletid på ham, og AIK var ikke interessert i å låne ham ut.

Med Börje Andersson, tidligere trener i Degerfors, ved roret lykkes  i å hente ham på en permanent overgang i juli 1999. Med utsikter til fast spilletid signerte Rahmberg en treårskontrakt med den norske 1. divisjonsklubben. Hos Raufoss blomstret den svenske spissen. Hans mange mål var en viktig årsak til at klubben kjempet om opprykk til Eliteserien.

Hans gode form for Raufoss fanget interesse fra , som i august 2002 kom til enighet med Raufoss om en overgang da det var få måneder igjen av kontrakten med Raufoss. Oppholdet hos IFK Göteborg ble ødelagt av en skade som tvang ham til å legge opp.

Referanser

Eksterne lenker 
 
 Svenska Fotbollförbundet
 AIK
 ifkdb.se

Svenske fotballspillere
Svenske landslagsspillere i fotball
Fotballspillere for BK Forward
Fotballspillere for Degerfors IF
Fotballspillere for Derby County FC
Fotballspillere for AIK
Fotballspillere for Raufoss Fotball
Fotballspillere for IFK Göteborg
Personer fra Örebro